Olmaotada karantini muddati uzaytirildi. Qozog`istonda epidemik vaziyat og`irligicha qolmoqda.

Olmaota bosh sanitar vrachi Jandarbek Bekshinning yangi qarorida 20 mart kuni imzolangan, hududda 28 mart kunigacha karantin joriy etish haqidagi qaroriga qo`shimcha va o`zgarishlar kiritilib, karantin muddati uzaytirildi.
Unga ko`ra, «qizil» hududda quyidagilarning faoliyat ko`rsatishi taqiqlanadi:
Shuningdek, masjidlarda jamoaviy ibodat qilish (juma namozlari va besh mahal namoz) to`xtatilgan, boshqa diniy muassasalarda ham yig`inlar o`tkazilmaydi. Ramazon oyi vaqtida iftorliklar taqiqlanadi - faqat oila davrasida og`iz ochish qilish mumkin. Dafn marosimlari faqat marhumning yaqinlari ishtirokida, ishtirokchilar soni o`n nafardan oshiq bo`lmagan tartibda o`tkazilishiga ruxsat berilgan.
Umumta`lim maktablari o`quvchilari va oliy ta`lim muassasalari talabalari o`qishni masofadan davom ettiradi.
Shaharlararo muntazam avtobus qatnovlari to`xtatiladi, tomoshabinlar ishtirokida sport musobaqalari o`tkazilishi taqiqlanadi.
Cheklovlar quyidagilarning faoliyatiga ham ta`sir ko`rsatadi: 
Qaror 29 martdan kuchga kiradi.
Qozog`istonda kunlik kasallanish ko`rsatkichlari kun sayin o`sib bormoqda. 27 mart kuni mamlakatda 1596ta yangi holat qayd etilgan - bu bir kun oldingidan 100taga ko`p. Shundan eng ko`p holat Olmaotada aniqlangan - 510ta yangi holat. Keyingi o`rinda poytaxt Nursulton - 382ta yangi holat. 
Mamlakatda shu vaqtgacha 240 mingdan oshiq kishida kasallanish holati qayd etilgan, 2980 kishi koronavirus qurboni bo`lgan, 216 mingdan ortiq bemor tuzalgan, hozirda 20 mingdan ortiq kishi kasallikdan davolanmoqda (aktiv keys).
Eslatib o`tamiz, Qozog`iston poytaxti Nursultonda ham 18 martdan cheklov va karantin choralari kuchaytirilgandi.